[{"text_idx": "#000001", "text": "Juba etenduse \u201eMinul on vari\u201d ajal hakkasid mu peas kumisema Juhan Liivi luuleread: \u201eKes meeldida tahab, peab roomama, \u201ejah\u201d u\u0308teldes \u201eei\u201d peab mo\u0303tlema, mis teine tahab, peab tegema, peab ahelaid kandma ja \u2013 ta\u0308nama!\u201d Alles hiljem mo\u0303tlesin, et need read iseloomustavad na\u0308htud etendust, selle tegijaid ning samas aega, millest lugu ra\u0308a\u0308gib, ka me praegust elu."}, {"text_idx": "#000002", "text": "Ilmselgelt on \u201eMinul on vari\u201d autor ja lavastaja, muusikud ja na\u0308itlejad vo\u0303tnud endale eesma\u0308rgi teha lavastus, mille etendused meeldiksid ko\u0303igile. Ko\u0303igile ta\u0308hendab Palmse mo\u0303isa aia taga tiigi a\u0308a\u0308res tribu\u0308u\u0308nil 890 inimest igal etendusel."}, {"text_idx": "#000003", "text": "Pole minu, vaataja, asi mo\u0303elda, kas selline la\u0308henemine on seotud raha teenimise sooviga vo\u0303i hoopis sisetundega, mis u\u0308tleb, et publik on niigi kriisidest ja pidevast hirmufoonist va\u0308sinud, olgu tal siis midagi, mis ta hetkekski selle jama seedimisest va\u0308lja aitab."}, {"text_idx": "#000004", "text": "Jah, see, mis Palmses suurel laval toimub, on eklektiline. Pisut on kasutatud telemenuki \u201eSu na\u0308gu ko\u0303lab tuttavalt\u201d skeeme, pisut kunagise menuka raadiosaate \u201eMeelejahutaja\u201d skets\u030ci vormi. Stsenaariumis ja nii ka laval vahelduvad muusikalised numbrid stseenidega u\u0308he poisi \u2013 tema nimi on Toomas Uibo \u2013 elust."}, {"text_idx": "#000005", "text": "Dramaturg Ott Kilusk on su\u0308ndinud 1975. aastal ja lavastaja Kaili Viidas on 38aastane. Ma selle va\u0308lja toon, sest need (mitte ko\u0303ik muidugi) lavastatud vahestseenid, mis mulle mo\u0303jusid magedalt, vo\u0303ivad ju ollagi noorema po\u0303lvkonna ettekujutus toonasest ajast."}, {"text_idx": "#000006", "text": "Millega ma to\u0303estan, et minu ma\u0308lu ja\u0308rgi oli ko\u0303ik sootuks kargem ja kaunim? Olin siis pealtkaheku\u0308mnene, kui Ugala teatris Va\u0308ino ja Toomas Uibo laulukava \u201eLaulan so\u0303braks o\u0308o\u0308 ja pa\u0308eva\u201d proove tegema hakati. Mul on ma\u0308lus stseen u\u0308hest, siis ku\u0308ll juba lavaproovist, kui isa Va\u0308ino vo\u0303ttis ette lapse terve Pa\u0308a\u0308susilmade ba\u0308ndi ees la\u0308bi riielda. Po\u0303hjus see, et tema so\u0303nul polnud Toomas enne proovi tulemist garderoobis ha\u0308a\u0308lt lahti laulnud. Va\u0308ino oli kuri ja u\u0308tles midagi sellist, et need onud siin on ko\u0303ik proovi tulnud sinu pa\u0308rast ja sina tuled ja vead neid alt."}, {"text_idx": "#000008", "text": "Kirjeldan vaid u\u0308ht stseeni, mis mu jaoks mage, aga mille puhul rahvas ro\u0303kkas naerda."}, {"text_idx": "#000009", "text": "Stseeni nimi on \u201ePioneeride palees\u201d. Peep Ilmeti tekstile tehtud \u201eValeva veelinnu lend\u201d on u\u0308ks ilusamaid laule Va\u0308inol ja Toomasel. Dramaturgi tahtel laulavad nad seda siis kujuteldavas pioneeride palees ja lavastaja on selle laulu u\u0308mber pannud sebima kaks u\u0308lekaalulist punases kaelara\u0308tis pioneerijuhti, kes va\u0308a\u0308navad eesti keelt. Kogu ilusa laulu ajal veeretavad nad suurt ketast, millele joonistatud rahutuvi. Ei hakka siin polemiseerima rahutuvi ta\u0308henduste u\u0308le, aga kogu see kehv tsirkus rikkus sisuka ja ilusa laulu a\u0308ra, to\u0303mbas ta\u0308helepanu endale. Seega oli stseen lavastuslikult paigast a\u0308ra."}, {"text_idx": "#000010", "text": "Ja sellele kui vastukaaluks teine stseen, mil nimeks \u201eLiteraadid ko\u0308o\u0308gis\u201d. Ei hakka seda pikalt u\u0308mber jutustama, aga Uibodele tulevad ku\u0308lla Ain Kaalep ja Hando Runnel \u2013 siis Egon Nuteri ja Mait Malmsteni kehastuses. See on vaimukuste tuleva\u0308rk ja isegi hoolimata publiku ja vaataja distantsist tunned a\u0308ra sa\u0308rina, millise mo\u0303nuga na\u0308itlejad seda ma\u0308ngivad."}, {"text_idx": "#000011", "text": "See vo\u0303iks ju olla to\u0303sisema lavastuse peamine leitmotiiv, kuidas pojad soovivad va\u0308lja isa varjust. Lavastuses on see teemana ma\u0308rgitud. Ja see on hea. Lausa kahel moel. Suurem lugu on Toomase lugu, kellest ei saa na\u0308itlejat ning kes ta\u0308idab oma unistuse ja saab lenduriks."}, {"text_idx": "#000012", "text": "Teine lugu, mida vo\u0303ib ma\u0308rgata, on sama, aga erinev. Mait Malmsten on astunud isa kingadesse ja liikunud sellel teel no\u0303nda, et ta pole ja\u0308a\u0308nud Reinu varju."}, {"text_idx": "#000013", "text": "Lavastuses on stseen filmist \u201eKevad su\u0308dames\u201d, kus Mait Malmsten ma\u0308ngib oma isa Rein Malmsteni. Tema partner on Ants Paju, kes filmis on koorijuht, ja lavastuses teeb teda Egon Nuter. Ja siis, kui na\u0308itlejate enda ha\u0308a\u0308led muutuvad filmis ja\u0308a\u0308dvustatud Reinu ja Antsu ha\u0308a\u0308lteks, tekib mingi eriline eksistentsiaalne ho\u0303llandus. U\u0308tlen mo\u0303istetavalt ka: tekib miski kerge ja helge tunne, et igavik ja kosmose lo\u0303putus pole vaid so\u0303nako\u0303lks."}, {"text_idx": "#000014", "text": "Lavastuse u\u0308ks printsiipe on see, et Toomas Uibo ise suurt na\u0308itema\u0308ngu ei sekku, ta vaatab tagasi, vaatab ko\u0303rvalt ja mo\u0303testab ko\u0303ike, kui laulab. Peategelane on see, kelle varjust Toomas va\u0308lja on tahtnud ja saanud \u2013 isa Va\u0308ino, keda ma\u0308ngib Veiko Ta\u0308a\u0308r."}, {"text_idx": "#000015", "text": "Nagu teisigi tegelasi kehastavaid na\u0308itlejaid aitavad rolli luua kostu\u0308u\u0308m ja grimm. Kuidagi kohe alguses tundsin ma Veiko Ta\u0308a\u0308ri ma\u0308ngus Va\u0308ino a\u0308ra, see oli seal alguse poole, kui ta elas kaasa oma poja vist esimesele salvestusele. Veiko ma\u0308ngis seljaga publikusse ja kuidagi nii uhkelt vana-uibolik tundus see ka\u0308tega vehkimine ja liikuv, seljaga va\u0308ljendatud emotsioon. Va\u0308ikesed nu\u0308ansid ka \u2013 pilk, mu\u0308hatus, ka pisut labasena tunduv va\u0308ljend... Usud, selline ta oli. Mees kes tahtis ja tahab ta\u0308naseni, et laulutekstides oleks mo\u0303te sees ja et see mo\u0303te ei oleks dz\u030cambolaia."}, {"text_idx": "#000016", "text": "Ma nu\u0308u\u0308d kordan ennast, aga me na\u0308itlejad on seda tu\u0308u\u0308pi, et nad ei anna ja\u0308rele ja katsuvad leida u\u0308levaid kohandumisi ka sealt, kus mo\u0303ni teine ka\u0308ega lo\u0308o\u0308ks ja mo\u0303tleks, et vahet pole."}, {"text_idx": "#000017", "text": "Muidugi on kihvtid kaks va\u0308ikest laulupoissi, u\u0308ks neist siis Tomi noorema venna Ma\u0308rdi rollis. Ja eriti uhke on see, kuidas vahel unustad, et u\u0308hte va\u0308ikest Toomast ma\u0308ngib Saara Pius. Kuidagi on tunne, et lauljapoiste kantseldamine selles trupis, no va\u0308hemalt laval, on tema hooleks lisaks ma\u0308ngimisele ja laulmisele."}, {"text_idx": "#000018", "text": "\u201eHullumeelne maailm\u201d on laul, mis taas on see leitmotiiv, mis mu jaoks ma\u0308a\u0308rab, kahjuks pisut va\u0308gisi (po\u0303hjus selles, et see tonaalsus kipub komo\u0308o\u0308dia vo\u0303testikus stseenides a\u0308ra unuma), a\u0308ra selle lavastuse peamise mo\u0303tte. See laul algab so\u0303nadega: \u201eNa\u0308od me u\u0308mber ko\u0303ik on samaks ja\u0308a\u0308mas, tuhmiks ja\u0308a\u0308mas, u\u0308mbrus ra\u0308a\u0308mas...\u201d Ja lo\u0303peb: \u201e On raske seda o\u0308elda, on raske vaikida. Kui joostakse vaid ringi, on see hullumeelne... maailm, maailm, maailm, maailm.\u201d Toomas Uibo so\u0303nul on need so\u0303nad teinud Leelo Tungal!"}, {"text_idx": "#000019", "text": "Nii saab to\u0303esti juhtuda vaid unena\u0308gudes vo\u0303i teatris. Kus enam-va\u0308hem u\u0308hel ajal ko\u0303lavad rokiklassika, Led Zeppelini \u201eStairway to Heaven\u201d (\u201eTaevatrepp\u201d) ja \u201eLaul kaugest kodust\u201d Eesti 1968. aastal tehtud so\u0303jafilmist \u201eInimesed so\u0303durisinelis\u201d."}, {"text_idx": "#000020", "text": "\u201eMinul on vari\u201d tiitel kavalehel on muusikaline lavastus. \u201eTaevatrepi\u201d vabato\u0303lke on teinud Anu Lamp ja soovija leiab selle kavalehelt. \u201eKauge kodu\u201d laulu autor on Ralf Parve. See, millise tundetooni pealt Egon Nuteri kehastatud vanaisa seda laulu alustab, on mu jaoks na\u0308itlejatunnetuse ko\u0303rgklass. Nagu paljude selle loo lauludega, alustab keegi na\u0308itlejatest, ja siis liitub terve trupp."}, {"text_idx": "#000021", "text": "Mu jaoks on lauluo\u0303petaja Maiken ko\u0303igile seadetele neist lauludest leidnud pehmemad versioonid kui originaalis on. Mingi selline tunne on ka, et enamik laule on esitatud pisut kiiremas tempos kui harjutud ja see mingi teooria ja\u0308rgi paneb laulu meeldima enamusele. Nii muide ongi. Laulud mo\u0303juvad, mo\u0303juvad nii, et kutsuvad esile helluse meis enestes, ja seekord suur publik seda hellust ei ha\u0308bene."}, {"text_idx": "#000022", "text": "Ko\u0303igile, kes vaatama la\u0308hevad: see po\u0303nev puhkpill, mis suurepa\u0308rases ba\u0308ndis soleerib, on flu\u0308u\u0308gelhorn."}, {"text_idx": "#000023", "text": "Ma ei saa seda u\u0308tlemata ja\u0308tta, et muusikalise osa mo\u0303ju ja lavastuslike stseenide mo\u0303ju on u\u0308sna erinev. Kas see nii peabki olema, on maitse asi. Kui ma lugu kirjutades ja\u0308tan u\u0308hest lo\u0303igust u\u0308lemineku tooreks, siis enamasti toimetaja sellele ta\u0308helepanu juhib. U\u0308leminekud peaks olema sujuvamad ka teatris. Vo\u0303i siis meelega ja\u0308rsud, nagu vahel ajakirjanduses..."}, {"text_idx": "#000024", "text": "On u\u0308sna selge, et ko\u0303ik maailma inimesed on va\u0308sinud kriisidest ja pidevast muretsemisest. Ku\u0308llap Palmse ja lavastus \u201eMinul on vari\u201d aitab me u\u0308le laotatud hirmufooni va\u0308hemalt mo\u0303neks ajaks unustada."}, {"text_idx": "#000025", "text": "U\u0308ks soov on selle suurlavastuse produtsentidele ka. Kavasid te enam uusi tru\u0308kkida ei saa, aga mu meelest oleks aus ja austustva\u0308a\u0308riv tegu, kui reastaksite ko\u0303ik laulud, mis selles etenduses ko\u0303lavad, lisaksite neile lauluso\u0303nad, laulude ja tekstide autorid ning paneksite selle veebi u\u0308les. See on teil tegemata praegu. Tehke, usun et Va\u0308ino Uibo kindlasti ro\u0303o\u0303mustaks koos paljudega publikust."}, {"text_idx": "#000030", "text": "Viive Ernesaks: kullerkupp la\u0308eb paljajalu\nRapla Riinimanda fenomen ho\u0303lmab kombinatsiooni psu\u0308hholoogiast ja muusikast\nLooduse tundmine on elu hoidmise alus\nMart Kivastik: Ma loodan, et maailm pa\u0308rast seda so\u0303da saab mo\u0303nes mo\u0303ttes kord\nRein Lang: Inimestevahelised suhted baseeruvad va\u0308a\u0308rtustel, mitte mingitel tsirkulaaridel"}, {"text_idx": "#000034", "text": "Tere sobrama Teatritaskus! Teatritasku on koht, kuhu igau\u0308ks vo\u0303ib torgata so\u0303rme ja anda ka\u0308e. Teatritasku on koht, kus elu saab kokku teatriga. Teatritaskus on Raplamaa ajalehe Na\u0308daline kunagine lisa Teatriku\u0308ljed. Teatriku\u0308ljed on ilmunud 2006. aasta algusest ja tasapisi vo\u0303iks taskupo\u0303hjast leida ko\u0303ik seniilmunud ja just ilmuvad lood. Monoloogid, dialoogid, intervjuud... ko\u0303ik eesma\u0308rgil, et taskupo\u0303hja tekiks teatripilt. Ehk saab siit isegi vastuse, miks teater on, mis teater on? Tasku ta\u0308ieneb ajas. Ja kui sa juba siin ka\u0308id, siis kirjuta ka midagi! Eesriie avaneb."}, {"text_idx": "#000035", "text": "Teatritasku on koht, kuhu igau\u0308ks vo\u0303ib torgata so\u0303rme ja anda ka\u0308e. Teatritasku on koht, kus elu saab kokku teatriga. Teatritaskus on Raplamaa ajalehe Na\u0308daline kunagine lisa Teatriku\u0308ljed."}, {"text_idx": "#000036", "text": "Teatriku\u0308ljed on ilmunud 2006. aasta algusest ja tasapisi vo\u0303iks taskupo\u0303hjast leida ko\u0303ik seniilmunud ja just ilmuvad lood. Monoloogid, dialoogid, intervjuud... ko\u0303ik eesma\u0308rgil, et taskupo\u0303hja tekiks teatripilt. Ehk saab siit isegi vastuse, miks teater on, mis teater on? Tasku ta\u0308ieneb ajas. Ja kui sa juba siin ka\u0308id, siis kirjuta ka midagi!"}]